Diari Oficial de la Generalitat Valenciana


Sumari del DOGV 8145, del 09-10-2017 (2017/8898)

DECRET 149/2017, de 6 d'octubre, del Consell, pel qual es concedeix la Distinció Joan Lluís Vives de la Generalitat a l'Oficina de Propietat Intel·lectual de la Unió Europea.
------------------------------------------------------------------------------------------------------------------------------------------------------------------------------

### Dades del document

Número de DOGV
:   8145

Data del DOGV
:   09-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8898


Data del document
:   06-10-2017

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 149/2017, de 6 d'octubre, del Consell, pel qual es concedeix la Distinció Joan Lluís Vives de la Generalitat a l'Oficina de Propietat Intel·lectual de la Unió Europea. [2017/8898]  
El Consell, mitjançant el Decret 129/2017, de 6 d'octubre, ha creat la Distinció Joan Lluís Vives de la Generalitat, per a reconèixer aquelles persones o entitats que, des del seu vincle amb la Comunitat Valenciana, s'hagen distingit per la seua contribució a l'enfortiment del projecte comú europeu i els seus valors culturals, socials, científics i històrics.  
  
Un dels pilars essencials de la construcció europea és la creació d'un mercat únic europeu, que afavorisca el creixement econòmic, el progrés social i el benestar de més de cinc-cents milions de ciutadans i ciutadanes de la Unió Europea.  
La protecció de la propietat intel·lectual i la propietat industrial és un requisit essencial per a la competitivitat de les empreses i el desenvolupament de les activitats productives, tant més important com més intensives siguen aquestes en creativitat, innovació i desenvolupament tecnològic. El bon funcionament del mercat únic europeu requereix l'existència d'organismes d'àmbit comunitari amb capacitat i recursos adequats per a gestionar, al nivell de tota la Unió, els mecanismes i instruments que permeten reconèixer, acreditar i protegir eixa propietat.  
  
L'Oficina de Propietat Intel·lectual de la Unió Europea és l'agència europea encarregada de gestionar les marques de la UE i els dibuixos i models comunitaris registrats. Amb una plantilla de 1.500 treballadors i treballadores, l'Oficina registra al voltant de 120.000 marques de la UE i 85.000 models i dibuixos a l'any.  
Implantada en la ciutat d'Alacant des de la seua fundació en 1994 com a Oficina d'Harmonització del Mercat Interior (OAMI), la presència de l'actual Oficina de Propietat Intel·lectual de la Unió Europea suposa per a la Comunitat Valenciana albergar, des de fa més de dos dècades, una de les agències europees més importants en pressupost i en personal.  
Per això, com a reconeixement de la seua vinculació amb la Comunitat Valenciana i el seu treball imprescindible per a avançar en el procés de construcció d'Europa, amb la deliberació prèvia del Consell en la reunió de 6 d'octubre de 2017,  
  
  
DECRETE  
  
Concedir la Distinció Joan Lluís Vives de la Generalitat a l'Oficina de Propietat Intel·lectual de la Unió Europea.  
  
València, 6 de octubre de 2017  
  
El president de la Generalitat,  
XIMO PUIG I FERRER